CELEX: 32018D0753
Language: da
Date: 2018-05-22 00:00:00
Title: Kommissionens afgørelse (EU) 2018/753 af 22. maj 2018 om bekræftelse af Irlands deltagelse i Europa-Parlamentets og Rådets direktiv 2013/33/EU om fastlæggelse af standarder for modtagelse af ansøgere om international beskyttelse

23.5.2018   
            
            
               DA
            
            
               Den Europæiske Unions Tidende
            
            
               L 126/8
            
         KOMMISSIONENS AFGØRELSE (EU) 2018/753
   af 22. maj 2018
   om bekræftelse af Irlands deltagelse i Europa-Parlamentets og Rådets direktiv 2013/33/EU om fastlæggelse af standarder for modtagelse af ansøgere om international beskyttelse
   EUROPA-KOMMISSIONEN HAR —
   under henvisning til protokol nr. 21 om Det Forenede Kongeriges og Irlands stilling for så vidt angår området med frihed, sikkerhed og retfærdighed, som er knyttet til traktaten om Den Europæiske Union og traktaten om Den Europæiske Unions funktionsmåde, særlig artikel 4,
   under henvisning til Irlands meddelelse om, at landet ønsker at acceptere og være bundet af Europa-Parlamentets og Rådets direktiv 2013/33/EU af 26. juni 2013 om fastlæggelse af standarder for modtagelse af ansøgere om international beskyttelse (1), og
   ud fra følgende betragtninger:
   
               (1)
            
            
               Direktiv 2013/33/EU blev vedtaget den 26. juni 2013. Medlemsstaterne havde frem til den 20. juli 2015 til at sætte de nødvendige love og administrative bestemmelser i kraft for at efterkomme direktivet.
            
         
               (2)
            
            
               Ved brev af 24. januar 2018 meddelte Irland, at landet ønsker at acceptere og være bundet af direktiv 2013/33/EU.
            
         
               (3)
            
            
               Den 20. februar, den 4. april og den 9. april 2018 tilsendte Irland Kommissionen udkast til lovgivning, der gennemfører direktiv 2013/33/EU i national lovgivning. Der arbejdes stadig på at færdiggøre udkastet til lovgivning.
            
         
               (4)
            
            
               Da betingelserne for Irlands deltagelse er opfyldt, bør Irlands deltagelse i direktiv 2013/33/EU bekræftes efter proceduren i artikel 331, stk. 1, i traktaten om Den Europæiske Unions funktionsmåde.
            
         
               (5)
            
            
               For at give Irland mulighed for at afslutte proceduren med at vedtage de love, forordninger og administrative bestemmelser, der er nødvendige for at overholde direktiv 2013/33/EU, er der behov for overgangsforanstaltninger. Da Irland allerede er nået langt med at udarbejde udkast til de foranstaltninger, der gennemfører direktivet i national lovgivning med henblik på vedtagelse, anses det for rimeligt at pålægge Irland at fuldføre proceduren senest den 30. juni 2018 —
            
         VEDTAGET DENNE AFGØRELSE:
   Artikel 1
   1.   Irlands deltagelse i direktiv 2013/33/EU bekræftes hermed.
   2.   Direktiv 2013/33/EU finder anvendelse i Irland i overensstemmelse med denne afgørelse fra den 24. maj 2018.
   Artikel 2
   Irland sætter de nødvendige love og administrative bestemmelser i kraft for at efterkomme direktiv 2013/33/EU senest den 30. juni 2018. Irland tilsender straks Kommissionen disse love og bestemmelser. Disse love og bestemmelser skal indeholde en henvisning til direktiv 2013/33/EU eller skal ved offentliggørelsen ledsages af en sådan henvisning. De nærmere regler for henvisningen fastsættes af Irland.
   Artikel 3
   Denne afgørelse træder i kraft den 24. maj 2018.
   
      Udfærdiget i Bruxelles, den 22. maj 2018.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 180 af 29.6.2013, s. 96.